**4.** **OD PREDINASTČNEGA OBDOBJA DO PTOLOMAJCEV**

**Pričakovani dosežki/rezultati ⇨ kriteriji za samopreverjanje znanja**

**Pri učenju in preverjanju znanja si lahko pomagaš z obrazcem – semafor, ki ti omogoča samopreverjanje znanja o snovi Od preddinastičnega obdobja do Ptolomajcev. Svoje znanje pa lahko še dodatno samopreveriš s pomočjo opisnih kriterijev.**

|  |  |  |  |  |
| --- | --- | --- | --- | --- |
| Pričakovani dosežki/rezultati, ki se nanašajo na znanje in razumevanje zgodovinskih dogodkov, pojavov, procesov, konceptov so, da: |  |  |  | Utemeljitev, pojasnilo, komentar ⇨ načrt učenja za naprej |
| Opišem lego Spodnjega in Zgornjega Egipta in pojasnim pojma.  |  |  |  |  |
| Opišem začetke centralizirane države. |  |  |  |  |
| Navedem delitev zgodovine starega Egipta na obdobja in vmesna obdobja. |  |  |  |  |
| Navedem faraone posameznih obdobij in pojasnim njihove dosežke. |  |  |  |  |
| Poimenujem naročnike grobnic v Gizah.  |  |  |  |  |
| Opišem upodabljanje faraonov kot bogov z likom sokola.  |  |  |  |  |
| Navedem vzroke za propad starega in srednjega kraljestva. |  |  |  |  |
| Pojasnim okoliščine nastanka verske reforme Amenofisa IV. in opišem njeno vsebino.  |  |  |  |  |
| Opišem največji obseg egipčanske države v novem kraljestvu in navedem faraone, ki so imeli največ zaslug za širjenje države.  |  |  |  |  |
| Opišem elemente mirovne pogodbe med Egipčani in Hetiti iz 13. st. pr. Kr. |  |  |  |  |
| Navedem svoje primere mirovnih pogodb med sprtimi narodi, ki so bile podpisane po II. svetovni vojni in utemeljim mirovno poslanstvo OZN. |  |  |  |  |
| Pojasnim prelomne dogodke vladanja Kleopatre VII. |  |  |  |  |
| Navedem ljudstva, ki so osvojila stari Egipt po propadu Ptolomajcev.  |  |  |  |  |

|  |  |  |  |  |
| --- | --- | --- | --- | --- |
| Pričakovani dosežki/rezultati, ki se nanašajo na razvijanje spretnosti in veščin so, da: |  |  |  | Utemeljitev, pojasnilo, komentar ⇨ načrt učenja za naprej |
| Na zemljevidu opredelim položaj starega Egipta ob reki Nil (zgornji, spodnji Egipt). |  |  |  |  |
| Na zemljevidu določim največji obseg starega Egipta v času novega kraljestva. |  |  |  |  |
| Ključne dogodke in pojave iz časov starega Egipta umestim v časovni trak (s poudarkom na političnem razvoju). |  |  |  |  |
| Znam izbrati informacije in dokaze iz učbenika, različnih besedil, slikovnega in filmskega gradiva, zemljevidov, spletnih virov ter oblikovati odgovore, mnenja in interpretacije na vprašanja z delovnega lista. |  |  |  |  |
| Napišem življenjepis Kleopatre VII., ki je podprt z verodostojnimi zgodovinskimi dejstvi in primeri. |  |  |  |  |
| Izkažem digitalne spretnosti uporabe IKT tehnologije: delo v spletni učilnici ter oddajanje gradiv v eListovnik. |  |  |  |  |

|  |  |  |  |  |
| --- | --- | --- | --- | --- |
| Pričakovani dosežki/rezultati na področju razvijanja odnosov, ravnanja, naravnanosti in stališč so, da: |  |  |  | Utemeljitev, pojasnilo, komentar ⇨ načrt učenja za naprej |
| Na primeru starega Egipta pojasnim pomen ohranjanja in varovanja svetovne kulturne dediščine (muzejske zbirke, arheološki parki). |  |  |  |  |
| Izkažem zanimanje za življenje v preteklosti in išče povezave z življenjem v sodobnosti, tako da primerjam prvo znano mirovno pogodbo iz starega Egipta z določili mirovnih pogodb po drugi svetovni vojni. |  |  |  |  |

**Ocenjevanje znanja – splošno znanje zgodovine**

|  |  |
| --- | --- |
| **Ocena** | **Opisni kriterij** |
| **Odlično** | Pozna dejstva, pojme, dogodke, pojave in koncepte po učbeniku in dodatnih zg. virih, na temelju virov sklepa o vzrokih in posledicah in jih samostojno razlaga in utemeljuje, ločuje dejstva in mnenja in oblikuje samostojne zaključke, na temelju podatkov z zemljevidov oblikuje samostojne zaključke, pomen dogodkov in pojavov samostojno presoja in utemeljuje po svojih besedah,je suveren pri delu v spletni učilnici in z e-listovnikom.  |
| **Prav dobro** | Pozna dejstva, pojme, dogodke, pojave in koncepte po učbeniku in na temelju virov sklepa o vzrokih in posledicah ter jih samostojno razlaga in utemeljuje, ločuje dejstva in mnenja, pri čemer ni povsem zanesljiv, in oblikuje samostojne zaključke, na temelju podatkov iz zemljevida oblikuje samostojne zaključke. Pomen dogodkov in pojavov presoja in utemeljuje, a ima pri tem včasih nekoliko težav. Je suveren pri delu v spletni učilnici in z e-listovnikom. |
| **Dobro** | Pozna dejstva, pojme, dogodke, pojave in koncepte po učbeniku, na temelju virov sklepa o vzrokih in posledicah in jih samostojno razlaga in utemeljuje, pri čemer ni povsem zanesljiv, dejstva in mnenja ločuje s pomočjo učitelja in oblikuje zaključke, ki niso povsem logični in prepričljivi, delo z zemljevidom obvlada – zna brati podatke in jih oblikovati v samostojne zaključke. Pomen dogodkov in pojavov skuša presojati in utemeljevati. Je večinoma suveren pri delu v spletni učilnici in z e-listovnikom. |
| **Zadostno** | Dejstva, pojme, dogodke in pojave deloma prepozna, vzroke in posledice deloma prepozna, iz virov pa le, če so povsem razvidni – jih le prepiše, dejstva in mnenja ločuje le, če so povsem razvidna, z zemljevidov povzame le povsem razvidne podatke, pri oblikovanju zaključkov ni prepričljiv, zahaja pa tudi v protislovja. Je večinoma suveren pri delu v spletni učilnici in z e-listovnikom. |

**Samorefleksija in izboljšave nadaljnjega učenja (vprašanja so v pomoč pri razmišljanju o tvojem znanju in učenju):**

* Izpolni tretji stolpec v tabeli VŽN (kaj sem se naučil/-a, katere nove spretnosti in veščine sem spoznala, katere nove vrednote so mi postale pomembne).
* Kako znanje/izdelek dokazuje tvoj napredek?
* Ali z njim dokazuješ, da se trudiš za doseganje zastavljenih ciljev? Na kakšen način?
* Kako znanje/izdelek dokazuje, da razmišljaš/ravnaš drugače kot v preteklem obdobju?
* Kako so mi pri napredku pomagale izbrane učne strategije? Utemelji.
* Na znanje/izdelek sem ponosen/ponosna, ker …
* Ko sem se učil/-učila, sem spoznal/-a, da…
* Ko sem pripravljal/pripravljala ta izdelek, sem se naučil/naučila, da …
* Iz učenja/izdelka je razvidno, da sem v pripravo vložil/vložila veliko truda, ker …
* Znanje/izdelek dokazuje, da znam/razumem …
* Znanje/izdelek je pomembno, ker …
* Pri učenju sem še posebej ponosen/ponosna na…………….., zato, ker……………………..
* Kateri izdelek mi je posebej dobro uspel?
* Kaj bi lahko izboljšal/-a?
* Kaj sem pri učenju spoznal/-a o sebi in o svojem delu?
* Načrt za naprej (kako dalje prihodnjič).